Privatinstitutioner træffer selv, indenfor særlige regler, afgørelse om optagelse og fastsætter selv niveauet for forældrenes egenbetaling. - PDF
Download "Privatinstitutioner træffer selv, indenfor særlige regler, afgørelse om optagelse og fastsætter selv niveauet for forældrenes egenbetaling."
1 Notatark Private Dagtilbud, Kravspecifikation Private dagtilbud Hedensted kommune Baggrund. Reglerne om etablering af private dagtilbud til børn i alderen 6 måneder (26 uger) og indtil barnet begynder i børnehaveklasse fremgår af Lov om Dagtilbud. Kommunerne skal godkende private institutioner, hvis de i øvrigt lever op til almindelige anerkendte krav både nationalt og kommunalt. Dvs. overordnet set skal private leverandører efterleve de samme love, regler og rammer som kommunale dagtilbud. Forskellen er primært, at det private dagtilbud har nogle andre frihedsgrader end kommunale dagtilbud i forhold til anvendelse af økonomi, herunder overskud og formue. Desuden er et privat dagtilbud ikke underlagt den kommunale pladsanvisning. Private leverandører er omfattet af formålsbestemmelsen for dagtilbud, herunder udarbejdelse af en pædagogisk læreplan. Endvidere skal den private leverandør sikre overholdelse af Dagpasningslovens bestemmelser om sprogvurdering og sprog-stimulering af børn med flere sprog jf. Folkeskolelovens 4a. De private daginstitutioner modtager et tilskud pr barn, der er optaget i institution fra det tidspunkt, barnet er berettiget til et dagtilbud efter de kommunale anvisnings-regler. Privatinstitutioner træffer selv, indenfor særlige regler, afgørelse om optagelse og fastsætter selv niveauet for forældrenes egenbetaling. Kommunen skal løbende føre tilsyn med, at de krav, som institutionen bliver godkendt efter, til stadighed overholdes, herunder at tilskuddene anvendes til lovlige formål. Kommunens tilsyn omfatter også en sikring af, at børn med særlige behov får den fornødne hjælp og støtte. Lovgivningen om private leverandører fritager ikke Hedensted Kommune fra den generelle forpligtigelse til at etablere det nødvendige antal pladser, således som det fremgår af Dagpasningsloven 4. Dette gælder også, hvis en privat leverandør skulle vælge at lukke det etablerede dagtilbud. I så fald vil kommunen skulle tilbyde børnene plads andre steder i de kommunale tilbud. Kravspecifikation for private daginstitutioner i Hedensted kommune 1. Kravspecifikation for private dagtilbud for børn i alderen 6 måneder til skolestart. Denne kravspecifikation indeholder krav, som Hedensted kommune stiller til egne dagtilbud og dermed også til eventuelle private leverandører af dagtilbud. De private leverandører, der ønsker at etablere og drive dagtilbud efter Dagpasningsloven 20, er i deres ansøgning forpligtiget til skriftligt at dokumentere, hvordan de vil efterleve de krav og for-
2 ventninger, der fremgår af den samlede kravspecifikation. Ansøgninger om oprettelse af et privat dagtilbud fremsendes til den kommune, hvor der ønskes oprettet et privat dagpasningstilbud. Godkendelsesprocessen forventes at tage 2 måneder, hvorefter ansøger kan forvente svar. 2. Lovbestemte krav og kommunale beslutninger gældende for private leverandører. Private leverandører, der ønsker at oprette og drive dagtilbud i Hedensted Kommune, er overordnet forpligtet til at overholde og efterleve den til enhver tid gældende lovgivning på børneområdet, herunder: - Dagpasningsloven - Forvaltningsloven og Offentlighedsloven angående den private leverandørs forhold til borgeren i relation til den opgave der udføres for kommunen, jf. Retssikkerhedslovens 43, stk. 2 (undtagelse er Forvaltningslovens regler om partshøring, begrundelse mv. for ansættelser og afskedigelser) - Lov om retssikkerhed og administration på det sociale område. - Byggelovgivningen samt EU/DS standarder for indretning af legepladser - Planlovens bestemmelser vedrørende placering af daginstitutioner. - Arbejdsmiljøloven herunder udarbejdelse af arbejdspladsvurdering (APV) - Vejledning om hygiejne i daginstitutioner. - Fødevarelovgivningen. Ovennævnte oplistning er ikke udtømmende. 3. Rammer og det pædagogiske indhold. Private leverandører er forpligtiget til at overholde og efterleve de til enhver tid gældende byrådsbeslutninger og kommunale politikker. I forbindelse med godkendelse i Byrådet skal det oplyses, hvor mange børneenheder, der søges godkendelse til. Der skal udarbejdes formål og vedtægter for dagtilbuddets virke. Vedtægterne skal bl.a. fastsætte optagelseskriterier, opsigelsesvarsel, bestyrelses-konstruktion, formål med dagtilbuddet, åbningstid, antal børn, anvendelse af institutionens overskud m.m. Vedtægterne skal vedlægges ansøgningen om oprettelse af det private dagtilbud. Private leverandører er desuden forpligtiget til at: - Aflevere en årsrapport, der i sit indhold svarer til de kommunale dagtilbuds årsrapporter. - Sikre forældre til børn i private institutioner samme inddragelse og medbestemmelse som i kommunale dagtilbud. - Indhente børneattest på ansatte og evt. frivillige, der medvirker i det daglige arbejde med børnene. - Sikre, at der er den nødvendige forsikringsdækning - Sikre forbud mod tobaksrygning. - Udarbejde pædagogiske lærerplaner - Sikre, at lederen af pasningstilbuddet er pædagogisk uddannet. Der gøres opmærksom på, at ansatte i et privat tilbud er omfattet af reglerne om underretning til de sociale myndigheder. 2
3 4. Økonomisk hæderlighed, regnskab mv. Private leverandører skal være kvalificerede leverandører, dvs. de skal udvise økonomisk hæderlighed, dvs. være en økonomisk troværdig samarbejdspartner, der overholder sine forpligtelser i forhold til: - at stille den nødvendige garantikapital på anfordringsvilkår, herunder depositum på kr. ved fremsendelse af ansøgning (depositum tilbagebetales, når kommunen har truffet afgørelse om ansøgningen) - en driftsgaranti svarende til 3 måneders drift af institutionen garantien stilles på anfordringsvilkår. - at anvende det kommunale tilskud til det, det er bevilget til - at redegøre for, hvad et eventuelt overskud anvendes til (skal fremgå af formål og vedtægterne for dagtilbuddet). - sikre, der er sammenhæng mellem indtægter og udgifter. - at opfylde sine forpligtelser i forhold til betaling af skatter, sociale ydelser m.v. 5. Kommunalt tilsyn med private dagtilbud. Et privat dagtilbud er ligesom alle øvrige dagtilbud under Dagpasningsloven under-lagt kommunalt tilsyn. Det medfører, at den /de der skal udføre tilsynsopgaven skal kunne gennemføre såvel anmeldt som uanmeldt tilsyn på private institutioner. Det løbende tilsyn skal kunne foregå frit og uhindret. Legepladsen skal godkendes af en certificeret legepladsinspektør. 6. børn med særlige behov. Hedensted kommune er forpligtet til at yde særlig støtte til børn med særlige behov, uanset at barnet er optaget i et privat dagtilbud. Såfremt det private dagtilbud optager/har et barn indskrevet med særlige behov, skal lederen tage kontakt til den kommune, pågældende private daginstitution er beliggende i med henblik på at vurdere behovet for særlige støtteforanstaltninger, herunder om det er hensigtsmæssigt, at barnet er optaget i det private dagtilbud. Kommunen kan beslutte, at et optaget barn med særlige behov skal flyttes til et kommunalt dagtilbud, hvis det vurderes, at det private dagtilbud ikke vil være i stand til at varetage hensynet til barnets tarv og udvikling på en pædagogisk forsvarlig måde. Udgifter til støttepædagog m.v. indgår ikke i det driftstilskud, som kommunen yder, men kan bevilges efter ansøgning. Ansøgningsskema kan fås ved henvendelse til Dagpasningsafdelingen. Såfremt der optages et barn med behov for støtte, og barnet kommer fra en anden kommune end den kommune, den private daginstitution er beliggende i, er det barnets opholdskommune, der træffer beslutning om behovet for støtte, og det er også opholdskommunen, der betaler udgifterne til støttepædagog mv. 7. administrationsgrundlaget. Det fremgår af lovens bemærkninger, at kommunen kan stille krav til private leverandører i forhold til eksempelvis normering, fysiske rammer, krav til den uddannelsesmæssige baggrund og stille krav om, at leverandøren skal modtage elever og stille praktikpladser til rådighed. Hedensted Kommune stiller nedenstående krav: Personale: - Lederen af det private dagtilbud skal have en pædagogisk uddannelse. De øvrige ansatte skal fordele sig på 66% uddannet og 34% uudannet personale. 3
4 Pædagogstuderende: - Alle institutioner er i henhold til loven forpligtet til at modtage lønnede praktikanter fra pædagogseminarierne. Lønmidler til praktikanter tages fra den samlede lønsum til personale der ydes ikke ekstra lønmidler til at modtage pædagogstuderende. - Såfremt institutionen modtager studerende, skal der være en uddannet praktikvejleder ansat, der kan varetage vejledningen. Optagelsesregler. - Et privat dagtilbud fastsætter selv sine optagelses- og ventelistekriterier. Optagelses- og ventelistekriterierne skal være offentlige tilgængelige. Private dagtilbud skal som minimum overholde gældende lovgivning om lige adgang, og sikre samme rummelighed, som Hedensted Kommunes øvrige dagtilbud. Dagtilbuddet kan alene afvise optagelse, hvis der ikke er ledige pladser, eller hvis de fysiske rammer ikke er eller kan tilpasses barnets behov, eller hvis personalets kvalifikationer ikke matcher de faglige krav, der skal til for at sikre børn med særlige behov de nødvendige udviklingsmuligheder. Forældrebetaling. - Private dagtilbud er ikke omfattet af gældende regler om forældrebetaling. Der er således fri mulighed for at fastsætte forældrebetalingen i et privat dagtilbud. Det følger af, at forældrene træffer et oplyst valg mellem forskellige dagtilbud. Børn optaget i privatinstitutioner har samme ret til søskende- og fripladstilskud som børn i kommunale dagpasningstilbud. Det påhviler det private dagpasningstilbud at give forældrene vejledning om mulighederne for søskende- og fripladstilskud, herunder at opslå reglerne i dagpasningstilbuddet. Reglerne kan rekvireres hos pladsanvisningen i den kommune, hvor det private pasningssted er placeret. Tilskud over kommunegrænser. - Forældre har ret til at tage et tildelt tilskud med til brug i en privatinstitution beliggende i og godkendt af en anden kommune end opholdskommunen. Tilskuddet udbetales af barnets opholdskommune og fastsættes ud fra udgiftsniveauet i opholdskommunen. Det vil sige, at tilskuddet pr. barn i en privatinstitution kan varierer afhængigt af, hvor børnene bor. Privatinstitutioner kan vælge at hæve forældrebetalingen for børn fra kommuner, der yder et mindre tilskud end Hedensted Kommune, således at forældrene betaler forskellen mellem opholdskommunens tilskud og Hedensted Kommunes tilskud. 8. Tilskud Privatinstitutioner har ret til et driftstilskud, et administrationsbidrag og et bygningstilskud pr. barn, der er optaget i institutionen. Tilskuddene skal ifølge loven fastsættes ud fra udgiftsniveauet i den enkelte kommune. Kommunen har først pligt til at yde tilskud på det tidspunkt, et barn er berettiget til en plads i en kommunal daginstitution. Hedensted Kommune har pasningsgaranti for børn fra 26 4
5 uger. Fra denne dato er barnet således berettiget til at modtage et tilskud til en plads i en privat daginstitution. Satser for tilskud til private daginstitutioner i 2014 Op til 2 år 11 mdr. (vuggestue): Driftstilskud: 7484 kr. pr. barn/md. i 12 mdr. Bygningstilskud: 424 kr. pr.. barn/md. i 12 mdr. Administrationstilskud: 217 kr. pr. barn/md. i 12 mdr. Fra 2 år 11 mdr. (børnehave): Driftstilskud: 4524 kr. pr. barn/md. i 12 mdr. Bygningstilskud: 215 kr. pr. barn/md. i 12 mdr. Administrationstilskud: 141 kr. pr. barn/md. i 12 mdr. Note: Tilskuddet er beregnet for en heltidsplads i en institution med en åbningstid på minimum 50 timer om ugen. Privatinstitutionen varetager selv hele administrationen. Driftstilskuddet nedsættes for deltidspladser og/eller institutioner med reduceret åbningstid, dvs. en åbningstid på under 52 timer pr. uge. Tilskuddet reduceres proportionalt med reduktionen i åbningstiden, således at en reduktion i åbningstiden på fx 25 pct. i forhold til standarden på 52 timer pr. uge medfører en reduktion i tilskuddet på 25 pct. Tilskuddet forhøjes til privatinstitutioner med udvidet åbningstid med 2 personaletimer pr. en times åbningstid. Administrationsbidrag og bygningstilskud nedsættes ikke for institutioner med deltidspladser eller reduceret åbningstid.administrationsbidraget dækker omkostninger til lønadministration, bogføring, budget og regnskab, revision og personalejuridisk bistand. En privatinstitution kan indgå en frivillig aftale med kommunen om, at kommunen varetager hele eller dele af institutionens administration. Dette vil medføre, at privatinstitutionen enten slet ikke modtager administrationsbidrag eller modtager et reduceret administrations-bidrag. Administrationsbidraget udgør 2,1% af de gennemsnitlige budgetterede bruttodriftsudgifter pr. barn i et alderssvarende dagtilbud i kommunen.bygningstilskuddet pr. barn svarer til gennemsnittet for et barn i en kommunal institution. Bygningstilskuddet baseres udelukkende på udgifter til husleje. Driftstilskuddet forhøjes med henholdsvis 4,1% for de 0 2 årige og 3,1% for de 3 5 årige af driftstilskuddet. Hver gang et barn ind- eller udmeldes i/fra en privatinstitution skal institutionen indsende besked til Pladsanvisningen. Udgifter til støttepædagog mv. indgår ikke i beregningsgrundlaget for driftstilskuddet.det kommunale driftstilskud pr. barn fastsættes af Byrådet i forbindelse med det efterfølgende års budget.tilskuddet afregnes kvartalsvis forud og udbetales til d. 20 i det påbegyndte kvartal til den private leverandør.det skal fremgå af den private institutions regnskab, hvorvidt og hvordan den private institution har anvendt de kommunale tilskud. Manglende opfyldelse af ovenstående dokumentation vil blive opfattet som grov misligholdelse af aftalen og medføre øjeblikkeligt bortfald af alle tilskud. Dagpasningsafdelingen september